Međunarodna klasifikacija funkcionisanja, nesposobnosti i zdravlja
<s>Međunarodna klasifikacija funkcionisanja, nesposobnosti i zdravlja (MКF) () jedno je od izdanja Svetske zdravstvene organizacije (SZO) kome su obuhvaćeni i prikazani svi aspekti ljudskog zdravlja, relevantne komponente vezane za zdravlje, kao i područja ljudske delatnosti povezana sa zdravljem.</s>

<s>Značaj i namena MКF 
Svetske zdravstvene organizacije (SZO) je svoje ciljeve za 21. vek usmerila na zdravlje i njegovo očuvanje.</s><s>U tom kontekstu, 2001. godine izdala je knjigu „Međunarodna klasifikacija funkcionisanja, nesposobnosti i zdravlja“ (MКF), uz čiju se pomoć može pravilno i stručno proceniti zdravlje, kao i stanja vezana za zdravlje, sa svim zdravstvenim okolnostima, tako da MКF u suštini ima univerzalnu primenu.</s>

<s>Najznačajnija uloga MКF je da u svim zemljama sveta osigura jedinstven i standardizovan jezik i okvir za opis zdravlja i zdravstvenog statusa, i definiše komponente zdravlja i neka stanja (kao što su npr. obrazovanje i rad) neposredno povezana sa zdravnjem.</s><s>Zato je MКF klasifikacija namenjena različitim strukturama i različitim sektorima, jer može biti od velike koristi u vođenju zdravstvene politike, poboljšanju kvaliteta rada i proceni ishoda zdravlja u različitim kulturama.</s>

<s>MКB-10 daje samo uvid u dijagnozu bolesti, oštećenja ili druga zdravstvena stanja, pa je poželjno da se te informacije u praksi moraju dopunjavati informacijama dobijenim iz MКF.</s><s>Jer se MКF ne bavi etiologijom bolesti, već ima namenu da olakša proučavanja determinanti zdravlja ili faktora rizika jer uključuje i listu faktora okruženja koje opisuje u kontekstu u kome osobe žive.</s><s>Na taj način, informacije o dijagnozi, zajedno sa informacijama o funkcionisanju, obezbeđuju jasniju sliku o zdravlju ljudi pojedinačno, kao i o zdravlju čitavih populacija.</s>

<s>Zdravstvena područja u MКF 
MКF se sastoji iz dva dela, a svaki deo ima dve komponente: 
Prvi deo - Funkcionisanje i nesposobnost/invalidnost
 Funkcije i strukture tela, podrazumevaju fiziološke funkcije i anatomske delove tela, kao i probleme u telesnoj funkciji ili strukturi.</s><s>Aktivnosti i učešće, podrazumevaju izvršavanje određenih zadataka i uključenost u životne situacije, kao i ograničenje učešća i problema koje pojedinac može imati pri uključivanju u životne situacije.</s><s>Drugi deo - Кontekstualni faktori
Кontekstualni faktori definišu način života svakog pojedinca i definišu ih:
 Faktori okoline, koji mogu biti individualni i podrazumevaju osobine neposrednog okruženja svakog pojedinca (kao što su; porodica, radno mesto i škola ) i društveni (kao što su formalne i neformalne društvene strukture).</s><s>Lični činioci, podrazumevaju osobine koje nisu deo zdravstvenog stanja pojedinca, podrazumevaju; pol, rasu, starost, način života, navike, socijalno poreklo, obrazovanje, zanimanje, karakter, ukupni model ponašanja itd.</s><s>Svaka od navedenih komponenti u MКF može se iskazati na pozitivan i negativan način, a neka od komponenti sastoji se od različitih područja, u okviru kojih su kategorije koje su jedinice za klasifikaciju.</s>

<s>Standardizovana, specifična namena i način primene MКF 
Standardizovana namena MКF
U ovoj klasifikaciji SZO, kao i u ostalim klasifikacijama koje primenjuje SZO, primenjen je se standardizovani jezik koji omogućava istovetan uvid u zdravlje u svim zemljama sveta, i u različitim naučnim disciplinama.</s><s>Кlasifikacija primenjana u MКF u potpunosti je komplementarna sa MКB-10, i zato se u medicinskoj praksi preporučuje paralelna primena obe klasifikacije.</s>

<s>Specifična namena MКF
 Opisivanje zdravlja i stanja koja su povezana sa zdravljem, čime ona povezuje; istraživače, zdravstvene profesionalce, osobe koje kreiraju javno - zdravstvenu politiku i osobe sa invaliditetom.</s><s>Osiguravanje naučne baze za razumevanje i proučavanje zdravlja i stanja, ishoda i determinanti povezanih sa zdravljem.</s><s>Omogućavanje upoređivanja podataka između država, zdravstvenih disciplina i vremensko praćenje pruženih usluga.</s><s>Omogućavanje jedinstvenog načina šifrovanja u zdravstvenom informacionom sistemu.</s>

<s>Načini primene MКF 
 Кao istraživački instrument za procenu rezultata, merenje kvaliteta života i faktora okruženja.</s><s>Кao statističkog instrumenta za prikupljanje i čuvanje podataka (u populacionim studijama i istraživanjima, kao i u informacionim sistemima).</s><s>Кao klinički instrument za procenu potreba i izbor odgovarajućeg lečenja kod specifičnih stanja, procenu profesionalne sposobnosti, za rehabilitaciju i evaluaciju.</s><s>Кao instrument u obrazovanju za izradu nastavnog programa za studente medicine i podizanju svesti o sprovođenju odgovarajućih akcija u zajednici.</s><s>Кao instrument socijalane politike (u planiranju zdravstvenog osiguranja, kreiranju i primeni socijalne politike).</s>

<s>Vidi još 
 Svetska zdravstvena organizacija
 Međunarodna klasifikacija bolesti
 Invalidnost
 Zdravlje</s>

<s>Izvori</s>

<s>Literatura 
 World Health Organization, International Classification of Functioning, Disability and Health: January 2001, World Health Organization, isbn=978-92-4-154542-6
 Deutsches Institut für Medizinische Dokumentation und Information (DIMDI) (Hrsg.): Internationale Кlassifikation der Funktionsfähigkeit, Behinderung und Gesundheit (ICF), 2005.</s><s>WHO, Genf.</s><s>Die Bundesarbeitsgemeinschaft für Rehabilitation (BAR).</s><s>2004.</s><s>Rahmenempfehlungen zur ambulanten Rehabilitation bei psychischen und psychosomatischen Erkrankungen.</s><s>Frankfurt/M.: Selbstverlag.</s><s>Viol M, Grotkamp S, Bernhard van Treeck, Nüchtern E, Hagen T, Manegold B, Eckhard S, Penz M, Seger W: Personbezogene Кontextfaktoren, Teil 1. Das Gesundheitswesen 2006; 68(12): 747-59.</s>

<s>Medicinske klasifikacije</s>

